ຊຸກຍູ້ການຮ່ວມມືລະຫວ່າງນະຄອນໂຮ່ຈິມິນແລະຊຽງໄຮ,ຈີນ
(ພາບ: TTXVN)
ທ່ານເລຂາຄະນະພັກນະຄອນໂຮ່ຈິມິນ ດິງລາທັງ ແລະ ທ່ານເລຂາຄະນະພັກນະຄອນຊຽງໄຮ, ປະເທດຈີນ ຂານເຈິງ, ໄດ້ເຫັນດີຊຸກຍູ້ການຮ່ວມມືລະຫວ່າງນະຄອນໂຮ່ຈິມິນ ແລະ ຊຽງໄຮ ທີ່ການເຈລະຈາໃນຕອນເຊົ້າວັນທີ 12/05, ຢູ່ນະຄອນໂຮ່ຈິມິນ. ທ່ານເລຂາຄະນະພັກນະຄອນໂຮ່ຈິມິນ ດິງລາທັງ ເຊື່ອໝັ້ນວ່າ, ການຢ້ຽມຢາມຫວຽດນາມ ຄັ້ງນີ້ຈະປັບປຸງ, ພັດທະນາການພົວພັນມິດຕະພາບທີ່ເປັນມູນເຊື້ອ, ການຮ່ວມມືຮອບດ້ານລະຫວ່າງ 2 ພັກ, 2 ລັດເວົ້າລວມ, ກໍຄືຂອງນະຄອນໂຮ່ຈິມິນ ພ້ອມກັບບັນດາທ້ອງຖິ່ນຕ່າງໆຂອງຫວຽດນາມ ກັບນະຄອນ ຊຽງໄຮ ເວົ້າສະເພາະກວ່າອີກ. ສ່ວນທ່ານເລຂາຄະນະພັກນະຄອນຊຽງໄຮ ຂານເຈິງ ປາດຖະໜາວ່າ, ການນຳນະຄອນໂຮ່ຈິມິນ ຈະສືບຕໍ່ຊຸກຍູ້ການພົວພັນຮ່ວມມື, ການພັດທະນາລະຫວ່າງ 2 ນະຄອນໃຫ້ກ້າວຂຶ້ນສູ່ລະດັບສູງໃໝ່.
ພາຍຫຼັງການເຈລະຈາ, ຄະນະຜູ້ແທນ 2 ຝ່າຍໄດ້ເປັນສັກຂີພິຍານ ພິທີລົງນາມໃນຂໍ້ຕົກລົງຮ່ວມມືບາງສະບັບລະຫວ່າງ 2 ນະຄອນ ຄື: ຂໍ້ລົກລົງກ່ຽວກັບການເພີ່ມທະວີພົບປະແລກປ່ຽນມິດຕະພາບລະຫວ່າງນະຄອນໂຮ່ຈິມິນ ແລະ ນະຄອນຊຽງໄຮ; ບົດບັນທຶກຊ່ວຍຈຳກ່ຽວກັບການຮ່ວມມືພົບປະແລກປ່ຽນມິດຕະພາບລະຫວ່າງພະແນກພົວພັນຕ່າງປະເທດນະຄອນໂຮ່ຈິມິນ ແລະ ພະແນກພົວພັນຕ່າງປະເທດອຳນາດການປົກຄອງນະຄອນຊຽງໄຮ; ບົດບັນທຶກຊ່ວຍຈຳກ່ຽວກບັການຮ່ວມມືດ້ານການສຶກສາລະຫວ່າງພະແນກສຶກສາ ແລະ ບຳລຸງສ້າງນະຄອນໂຮ່ຈິມິນ ແລະ ຄະນະກຳມະການສຶກສານະຄອນຊຽງໄຮ…
(ແຫຼ່ງຄັດຈາກ VOV)